Women in Uniform

«Women in Uniform» er ein song frå 1978 av det australske bandet Skyhooks. Han vart skriven av bassisten i bandet, Greg Macainsh. Songen kom ut på det fjerde albumet deira, Guilty Until Proven Insane, og nådde topp 10 på singellista i Australia.

Singelen vart gjeven ut i Australia som både 7"- og 12"-singel med B-sidene «Don't Take Yur Lurex To The Laundromat» og «Do The Hook». Den internasjonale versjonen av singelen inneheld «BBBBBBBBBBBBBBoogie» frå Guilty Until Proven Insane.

Innhald

Iron Maiden-versjonen

Iron Maiden-versjonen av songen vart gjeven ut som den tredje singelen deira og var den siste som vart spelt inn med Dennis Stratton på gitar. Singelen kom ut 27. oktober 1980 for å marknadsføre den andre britiske delen av Iron Maiden-turneen. Songen kom òg ut på den australske utgåva av det andre studioalbumet deira, Killers, sidan han opphavleg hadde vore ein hitt for Skyhooks i Australia i 1978. I 1990 vart 12"-versjonen gjeve ut på CD og 12" som ein del av plateboksen The First Ten Years, der han vart kombinert med singelen «Twilight Zone».

Ideen om å spele inn songen vart føreslått av forlaget til bandet, Zomba, som skaffa dei studiotid i Battery Studios med AC/DC-produsenten Tony Platt. Sjølv om dei først var skeptiske til å spele inn ein song som var så forskjellig frå stilen deira, gjekk bassisten Steve Harris med på ideen då Platt kom inn i biletet og sa «sidan han arbeidde med AC/DC tenkte eg 'Åh, du veit, greitt. Han kjem ikkje til å dra oss i ein kommersiell retning.'» Etter å ha prøvd å skape sin eigen «heavy» versjon av songen, vart Harris sjokkert då han fann ut at Platt, med hjelp frå Stratton, hadde plukka på miksen sidan han hadde fått beskjed frå Zomba om «å prøve å få ein hit-singel.» På grunn av dette, fekk Platt sparken og Harris miksa songen sjølv.

Sjølv om den påtenkte miksen vart nytta, har bandet som regel sagt at dei mislikte singelen, og Harris har sagt «aldri, aldri, aldri skal nokon utafor få kødde med musikken vår igjen.» Songen finst derfor berre på CD som ein del av The First Ten Years-erien og ei sjeldan utgåve av Killers frå 1995 med bonusplate. Songen verkar ikkje å ha blitt nymastra. B-sida «Invasion» vart nymastra for samleplata Best of the 'B' Sides.

Trass i dette var «Women in Uniform» grunnlaget for den første musikkvideoen til bandet, regissert av Doug Smith og filma i Rainbow Theatre. Filminga av videoen markerte det siste Dennis Stratton gjorde med bandet.

Singelen på omslaget syner eit bilete av Margaret Thatcher med eit maskingevær, klar til å angripe maskoten til gruppa, Eddie. I følgje bandet var omslaget meint som ein spøk, som var meint å spørje om motivet hennar var sjalusi eller hemn (etter kontroversen med «Sanctuary» der ein kan sjå Eddie drepe Thatcher). Dette førte til ytterlegare kontroversar, og i følgje Liverpool Daily Post skal ei gruppe feministar «skrike, ropt og bore banner» i ein demonstrasjon under ein Iron Maiden-konsert ved Leeds University den 22. november.

Den tyske 12"-utgåva inneheld eit konsertopptak av «Drifter» (frå «Sanctuary»-singelen) i staden for «Invasion» og hadde eit annleis omslag, eit utdrag av omslaget frå debutalbumet.

Innhald
1980 7"-singel

1980 12"-singel

1980 tysk 12"-singel

Medverkande 
Paul Di'Anno – vokal
Dave Murray – gitar
Dennis Stratton – gitar, korvokal
Steve Harris – bassgitar, korvokal
Clive Burr – trommer

Lister

Fotnotar

Andre versjonar
The Whitlams spelte songen under ARIA-prisutdelinga i 1998 og gav han ut som ein avgrensa singel året etter. 
 Paul Di'Anno - son song for Iron Maiden då dei spelte inn versjonen sin - spelte inn ein versjon av songen for albumet hans The Classics - The Maiden Years i 2006.

Kjelder
Denne artikkelen bygger på «Women in Uniform» frå ,  den 22. august 2016. 
 oppgav desse kjeldene:

Songar frå 1978
Singlar frå 1980
Australske rockesongar
Iron Maiden-songar
Mushroom Records-singlar